Nxesi het die bewerings dat die gebou gesondheidsgevare vir werkers inhou op ’n nuuskonferensie in die stad verwerp.
“Ons verwerp die sensasionele opskrifte in die media dat die gebou ’n lewensgevaarlike plek is. Nie een van die toepaslike, gemagtigde instellings wat dit ondersoek het, het dit ooit as onbewoonbaar verklaar nie,” sê Nxesi.
“Daar was die afgelope week twee pogings van brandstigting. Die mees onlangse was Donderdagmiddag toe ’n brand op die 14de verdieping gestig is, terwyl daar nog mense in die gebou was.”